es gl es gl ceb fr gl gl gl gl gl gl gl it gl gl gl gl gl gl gl gl gl gl gl gl gl gl gl gl gl fr oc fr gl fr ca it fi gl es id gl gl gl gl gl gl gl it gl gl gl gl gl gl gl gl gl gl gl gl gl gl gl gl gl fr oc fr gl fr ca it fi gl es gl id gl gl gl gl gl es gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl es gl gl gl gl gl gl gl gl gl es gl gl gl gl gl gl gl es gl pt gl gl gl en gl gl en gl en sv gl en fr gl en de gl en gl gl gl ca gl gl gl gl gl gl gl gl fr gl pt gl gl gl gl gl es gl gl gl gl gl gl gl pt gl gl gl gl pt gl gl gl gl gl gl gl gl gl gl gl gl gl gl lt gl es uk en it en fr uk hu ca gl en fr uk de nn en de nn gl gl en id gl gl en gl gl es en gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en
FR. IOL, 2020 – Consorcio Interuniversitario de Galicia
Consorcio para o desenvolvemento de aplicacións de xestión universitaria de Galicia
Curso de Introdución á Orientación Laboral Aberta
Deste xeito, o curso de introdución pretende constituírse como un primeiro achegamento para as persoas que, tendo interese potencial en desenvolver o seu futuro profesional no eido da orientación laboral, carecen do coñecemento preciso en relación aos contidos do servizo e en que consiste exactamente, cales son as competencias necesarias e que implica na práctica o seu desenvolvemento.
Requisitos técnicos imprescindibles para o seguimento
Requisitos de matrícula e inscrición
O obxectivo fundamental deste Curso de Introdución á Orientación Laboral Aberta é o de servir como primeira aproximación aos contidos, competencias, ferramentas e metodoloxías para o desenvolvemento da Orientación Laboral Aberta en Galicia, trasladando ás persoas participantes un coñecemento preciso sobre os recursos persoais, as metodoloxías, tecnoloxías e competencias que deben traballar para poder chegar a desenvolverse neste eido de xeito profesional, servindo como paso previo ao Posgrao de Especialización en Orientación Laboral.
Pero ademais, son obxectivos deste curso os seguintes:
Abrir a vía de desenvolvemento vinculada á orientación laboral para todas aquelas persoas que poidan estar interesadas en dirixir cara esta vía o seu futuro profesional.
Completar o desenvolvemento do currículo formativo para a orientación laboral, provendo un itinerario completo e coordinado desde os niveis máis básico ata o máis avanzado.
Por este motivo, tanto a formación como os seus contidos e os métodos didácticos se teñen deseñado combinando e equilibrando as sesións expositivas con elementos prácticos, requirindo de interacción e de participación e mediante o uso de canles e ferramentas tecnolóxicas que se aplican nos contornos reais de traballo; e estes contidos se teñen desenvolvido de xeito específico para esta formación polo equipo docente que participará no seu desenvolvemento.
O Curso de Introdución á Orientación Laboral Aberta está orientado aos seguintes perfís:
Persoas universitarias nos últimos cursos, que pensan que poden ter na orientación laboral un ámbito axeitado para o desenvolvemento do seu futuro profesional.
Persoas tituladas universitarias sen experiencia previa no ámbito da orientación laboral e que queren valorar a súa aproximación a esta actividade para o desenvolvemento da súa actividade profesional.
Outras persoas que desenvolvan a súa actividade profesional no ámbito do emprego, e queiran realizar unha aproximación aos contidos e metodoloxías da orientación laboral aberta como complemento aos seus eidos de traballo.
Recoméndase a realización previa deste curso de iniciación para persoas interesadas en realizar posteriormente o Posgrao de Especialización en Orientación Laboral, se carecen de experiencia previa nesta materia.
Debido á situación derivada da COVID-19, para poder garantir a seguridade de todas as persoas que realizan o Curso de Introducción  á Orientación Laboral Aberta, ao tempo que se evitan posibles incidencias no ámbito docente que impidan o seu normal desenvolvemento, nesta edición o curso celebrarase en modalidade 100% en liña.
Deste xeito, as sesións presenciais que se viñan realizando no curso serán substituídas por seminarios web en directo, de obrigada asistencia e que terán lugar no mesmo horario no que se viñan desenvolvendo nas anteriores edicións as sesións presenciais: os venres de 16:00 h a 20:30 h e os sábados de 9:30 h. a 14:00 h. De xeito complementario, continuarán a desenvolverse as actividades de teleformación a través da aula virtual do CIXUG.
Isto implica, máis que nunca, a importancia de atender aos requisitos técnicos especificados para o seguimento do curso que se detallan neste apartado.
Sempre que a situación epidemiolóxica e as recomendacións sanitarias o permitan, procurarase fomentar entre as persoas participantes sesións voluntarias de networking presencial (ben durante o curso ou con posterioridade a este), para favorecer o coñecemento persoal entre as persoas que forman parte do curso e procurar así outro dos grandes obxectivos desta formación, que é a xeración de contactos para o traballo en rede.
Requisitos técnicos para o seguimento
Ao tratarse dunha edición totalmente en liña a través da plataforma Moodle do CIXUG, resulta imprescindible que as persoas participantes se aseguren de dispoñer de:
Computador persoal con resolución de pantalla recomendada de 1024 x 768 ou superior.
Conexión a Internet de banda larga, sendo recomendable contar cun antivirus actualizado.
Navegador Mozilla Firefox ou Google Chrome en versión actualizada (NOTA: algunhas funcionalidades de Moodle poden non funcionar con Internet Explorer ou Microsoft Edge, polo que se desaconsella o seu uso).
Imprescindible dispoñer de cámara web, altofalantes e micrófono, sendo recomendable para un mellor seguimento do curso dispoñer de auriculares con micrófono integrado.
Ter javascript e cookies activadas no navegador.
Seguir os seminarios web en directo require a instalación do cliente Zoom para reunións, que pode obterse de xeito gratuíto neste enlace.
Ver os documentos en PDF precisa a instalación de Acrobat Reader, que pode obterse de xeito gratuíto neste enlace.
Algunhas das actividades formativas e avaliativas do curso requiren de acceso e interacción a través da rede, así como da creación de artefactos dixitais e de vídeo; e os contidos dos diferentes temas non serán descargables ata a finalización dos mesmos dado que tamén a súa visualización na aula virtual se terá en conta como criterio de aproveitamento.
Ademais, e dado o enfoque innovador do curso de introducción no uso das ferramentas TIC e as novas tecnoloxías aplicadas á xestión do emprego, pode requirirse da instalación por parte das persoas participantes de determinado software ou plugins no seu computador que, en todo caso, será gratuíto e de uso libre.
Igualmente, para posibilitar a participación e óptimo aproveitamento de determinadas actividades do curso, poderá requirirse das persoas participantes o seu rexistro en plataformas ou redes sociais, creando perfís profesionais reais, que deberán manterse activos mentres non finalice o curso.
En calquera caso, os requisitos concretos que precise cada persoa formadora en relación ás súas actividades, así como as instrucións para a súa descarga e instalación, serán publicados na aula virtual do curso con antelación suficiente para posibilitar a correcta instalación e a dispoñibilidade dos mesmos.
O Curso de Introducción á Orientación Laboral Aberta contempla 27 horas de seminarios web en directo, a desenvolver en xornadas de venres pola tarde (16.00 h a 20.30 h) e sábado pola mañá (9.30 h a 14.00 h).
A formación complétase sumando a estes seminarios en directo a formación a distancia, as actividades avaliativas, o repaso e o traballo persoal do alumnado ata completar as 150 horas que conforman o total do curso.
Os seminario web en directo servirán para afianzar os conceptos máis importantes, resolver dúbidas e incidir de xeito práctico nos coñecementos adquiridos, rematando cada módulo cunha proba obxectiva de avaliación (exame) para determinar o nivel de aproveitamento por parte de cada persoa participante.
Todo o curso desenvolverase sobre a plataforma Moodle do CIXUG, polo que as persoas asistentes deberán dispoñer en todo momento dos equipos e medios técnicos necesarios, descritos no apartado de requisitos técnicos para o seguimento do curso.
O programa do curso está composto polos seguintes temas:
Tema 1: introducción ao Sistema Nacional de Emprego.
Tema 2: as actividades do Servizo de Orientación Laboral.
Tema 3: prospección e intermediación laboral.
Tema 4: análise do mercado laboral.
Tema 5: introducción ao autoemprego e ao emprendemento.
Tema 6: os fundamentos do traballo TIC.
Tema 7: a comunicación e o traballo en rede.
O Curso de Introdución á Orientación Laboral Aberta desenvolverase desde o 25 de setembro de 2020 na aula virtual do CIXUG, con seminarios web en directo que terán lugar os venres pola tarde en horario de 16:00h a 20:30h, e os sábados pola mañá en horario de 9:30h a 14:00h.
Os seminarios en directo terán lugar nas datas e cos contidos indicados a continuación:
25/09/2020: introdución ao Sistema Nacional de Emprego e á Orientación Laboral Aberta.
26/09/2020: actividades do Servizo de Orientación Laboral.
02/10/2020: prospección e intermediación laboral e o proceso de intervención orientadora.
03/10/2020: traballo en rede. Ferramentas e métodos.
09/10/2020: análise do mercado laboral e a Enquisa de Poboación Activa.
10/10/2020: a web 2.0, unha oportunidade para a procura de emprego.
NOTA: en funcion de criterios organizativos e didácticos a orde das sesións poderase alterar, pero sempre dentro dos días indicados.
Condicións para o aproveitamento
Para superar o curso requírese:
Completar a asistencia a cando menos o 80% dos seminarios web en directo (o que supón un máximo de 1 ausencia).
Visualizar e traballar os contidos dos temas sobre a aula virtual.
Superar as actividades avaliativas cunha puntuación media global de 5 puntos ou máis.
Participar activamente no curso.
Tamén se terán en consideración outros aspectos como as evidencias na adquisición das competencias e a constancia no seguimento do curso.
Para verificar o cumprimento do requisito de asistencia, en todos os seminarios web en directo se realizará un control de asistencia.
A cualificación final será APTO ou NON APTO, estará determinada pola aplicación das seguintes ponderacións:
Proba obxectiva do curso
Participación e seguimento do curso
Competencia dixital (artefactos e perfís profesionais)
Profesorado do curso de Introdución á Orientación Laboral Aberta
O equipo docente que vai desenvolver o Curso de Introdución á Orientación Laboral Aberta é o mesmo que desenvolve o programa do Posgrao de Especialización en Orientación Laboral, de forma que os contidos están perfectamente coordinados e o nivel dos mesmos se axusta en cada caso ao previsto no curso.
O equipo docente está composto polas seguintes pesoas, que ademais de como formadoras actúan como titoras na teleformación:
DIRECTOR ACADÉMICO DO CURSO, ESPECIALISTA EN EMPRENDEMENTO
Fernando Agulló Leal é Licenciado en Ciencias Económicas e Empresariais pola Universidade de Santiago de Compostela, Doutor en Ciencias Económicas pola Universidade da Coruña, cun Mestrado en Creación de Empresas pola Universidade da Coruña, Técnico Superior de Prevención de Riscos Laborais e Project Manager por Project Management Institute – Método.
A súa experiencia profesional non se centrou exclusivamente no docencia, xa que tamén exerceu como economista ou técnico superior na Dirección Xeral de Comercio da Xunta de Galicia ata a súa incorporación como persoal docente e investigador á Universidade da Coruña, así como articulista colaborador de La Voz de Galicia no suplemento Mercados. Tamén foi Director Da Cátedra Jorge Juan.
Actualmente, ademais de exercer como Director Académico do Curso de Posgrao de Especialización en Orientación Laboral, é responsable da docencia impartida na Universidade da Coruña nas materias:
“Iniciativa Emprendedora” no Mestrado de Xestión e Dirección Laboral
“Introdución á Economía” no Grao de Relacións Laborais e Recursos Humanos
“Economía e Empresa” no Grao de Relacións Laborais e Recursos Humanos
“Creación e Dirección de Empresas” no Grao de Ciencias do Deporte e da Educación Física
Traballos de Fin de Grao (TFG) e Traballos de Fin de Mestrado (TFM)
Podes coñecelo en about.me e en Linkedin
Mª TERESA DEUS TRASOBARES
TITORA, ESPECIALISTA EN ORIENTACIÓN LABORAL
Licenciada en Ciencias do Traballo, Mayte Deus Trasobares e presidenta de “Inprega, S. Coop. Galega”, na que tamén traballa como consultora senior.
Ten, entre outros, un  Mestrado Universitario en Formación do Profesorado de Educación Secundaria Obrigatoria, Bacherelato, Formación Profesional e Ensinos de Idiomas.
A súa traxectoria laboral desenvólvese sempre ligada ao mercado de traballo e ao emprego. Durante nove anos prestou servizos no INEM e, máis adiante, nos Concellos da Coruña e Ferrol, pasando despois a realizar traballos de asistencia técnica e consultoría para distintos organismos públicos.
Tamén podes coñecela en Linkedin.
TITOR, ESPECIALISTA EN TIC E REDES SOCIAIS
Carlos Parada é Diplomado en Informática e posúe un Posgrao de Experto Profesional en e-Learning 2.0. Gran parte da súa experiencia profesional estivo centrada na xestión técnica de plans de formación e o diseño de plans formativos, avaliacións e metodoloxías de accións formativas relacionadas co ámbito TIC e na coordinación técnica e pedagóxica de proxectos de incorporación de tecnoloxías no ámbito da formación.
Actualmente colabora como consultor senior e formador con distintas entidades de ámbito público e privado, nas especialidades de:
Contornos virtuais de aprendizaxe (e-learning)
Dinamización de comunidades de práctica
Tuitea como @carpaga. Podes coñecelo en about.me e en Linkedin.
O prazo ordinario de matrícula permanecerá aberto dende o 1 ata o 15 de setembro de 2020 (sempre que queden prazas dispoñibles). Non obstante, se superado este prazo continúa a haber prazas dispoñibles, manterase aberta a posibilidade de inscribirse entanto queden prazas dispoñibles e non comece o curso.
Para solicitar a matrícula no curso de Introdución á Orientación Laboral Aberta, debe cubrirse o formulario que se enlaza a continuación e achegar simultaneamente a través da conta de correo pol@cixug.gal copia en soporte informático da seguinte documentación:
Documento de identidade en vigor.
Certificado/volante de empadroamento vixente (menos de 6 meses de antigüidade).
Título universitario/certificado de expedición do título (válido en España).
Estes documentos deben ser copiados polas dúas caras, e o seu contido debe ser completo, claro e lexible.
(Pechado prazo de inscrición na edición 2020)
Tras recibir a confirmación da preinscrición, disporá de dous días hábiles para realizar o ingreso do prezo da matrícula (50,00 euros) e remitir unha copia do modo que se lle indicará no correo electrónico de confirmación. Se transcorrido este prazo non fixese efectivo o pago, poderá perder o dereito á reserva de praza e esta pasará á seguinte persoa da lista de agarda.
NOTA 1: o prezo da matrícula encóntrase subvencionado polo cofinanciamento realizado pola Consellería de Economía, Emprego e Industria e polo Ministerio de Trabajo y Economía Social, polo que non se aplicarán descontos adicionais sobre este importe.
NOTA 2: as titulacións que requiran de convalidación en España non serán admisibles se non se acredita esta homologación.
NOTA 3: esta documentación poderá serlle solicitada en orixinal a efectos de verificación en calquera momento ao longo da duración do curso, ou con posterioridades como parte do proceso de auditoría ao que poida ser sometido por parte das entidades financiadoras.
Para obter máis información do teu interese en relación ao Curso de Introdución á Orientación Laboral Aberta, podes empregar os seguintes medios:
Enviando un correo ao enderezo electrónico pol@cixug.gal
Chamándo ao teléfono 611 412 116
Praza do Obradoiro s/n
Pazo de San Xerome
Plaza Miralles, Local B4A
Campus Universit. de Vigo
36310, Vigo – Pontevedra
Tlfn: +34 986 813 880
Oficina de Software Libre
Plaza Miralles, Local B4A
Campus Universit. de Vigo
36310, Vigo – Pontevedra
Móbil: +34 611 412 113
Móbil: +34 611 412 116
Sobre a política de cookies
Sobre a política de cookies
Copyright ©, 2022, Consorcio Interuniversitario de Galicia
Utilizamos cookies no noso sitio web para ofrecerlle a experiencia máis relevante ao lembrar as súas preferencias e visitas repetidas. Ao facer clic en "Aceptar todas", vostede consente o uso de TODAS as cookies. Con todo, pode visitar "Configuración de cookies" para dar un consentimento controlado.
Este sitio web utiliza cookies para mellorar a súa experiencia mentres navega polo sitio web. Delas, as cookies clasificadas como necesarias almacénanse na súa navegador, xa que son esenciais para o funcionamento das funcións básicas do sitio web. Tamén utilizamos cookies de terceiros que nos axudan a analizar e comprender como utiliza vostede este sitio web. Estas cookies almacénanse na súa navegador só co seu consentimento. Tamén ten a opción de excluírse destas cookies. Pero a exclusión dalgunhas destas cookies pode afectar á súa experiencia de navegación.
Outras cookies non categorizadas son aquelas que están a ser analizadas e que aínda non foron clasificadas nunha categoría.
As cookies necesarias son absolutamente imprescindibles para que o sitio web funcione correctamente. Estas cookies garanten as funcionalidades básicas e as características de seguridade do sitio web, de forma anónima.
As cookies funcionais axudan a realizar certas funcionalidades como compartir o contido do sitio web nas plataformas das redes sociais, recoller opinións e outras características de terceiros.
As cookies analíticas utilízanse para entender como interactúan os visitantes co sitio web. Estas cookies axudan a proporcionar información sobre as métricas do número de visitantes, a taxa de rebote, a fonte de tráfico, etc.
As cookies de publicidade utilízanse para ofrecer aos visitantes anuncios e campañas de mercadotecnia relevantes. Estas cookies rastrexan aos visitantes en todos os sitios web e recompilan información para ofrecer anuncios personalizados.
As cookies de rendemento utilízanse para entender e analizar os índices de rendemento crave do sitio web, o que axuda a ofrecer unha mellor experiencia de usuario aos visitantes.
As cookies necesarias son absolutamente imprescindibles para que o sitio web funcione correctamente. Estas cookies garanten funcionalidades básicas e características de seguridade do sitio web, de forma anónima.
As cookies de publicidade utilízanse para ofrecer aos visitantes anuncios e campañas de mercadotecnia relevantes. Estas cookies rastrexan aos visitantes en todos os sitios web e recompilan información para ofrecer anuncios personalizados.
As cookies analíticas utilízanse para entender como interactúan os visitantes co sitio web. Estas cookies axudan a proporcionar información sobre as métricas do número de visitantes, a taxa de rebote, a fonte de tráfico, etc.
As cookies funcionais axudan a realizar certas funcionalidades como compartir o contido do sitio web nas plataformas das redes sociais, recoller opinións e outras características de terceiros.
As cookies analíticas utilízanse para entender como interactúan os visitantes co sitio web. Estas cookies axudan a proporcionar información sobre as métricas do número de visitantes, a taxa de rebote, a fonte de tráfico, etc.
As cookies funcionais axudan a realizar certas funcionalidades como compartir o contido do sitio web nas plataformas das redes sociais, recoller opinións e outras características de terceiros.
Outras cookies non categorizadas son aquelas que están a ser analizadas e que aínda non foron clasificadas nunha categoría.
As cookies de publicidade utilízanse para ofrecer aos visitantes anuncios e campañas de mercadotecnia relevantes. Estas cookies rastrexan aos visitantes en todos os sitios web e recompilan información para ofrecer anuncios personalizados.
As cookies de rendemento utilízanse para entender e analizar os índices de rendemento crave do sitio web, o que axuda a ofrecer unha mellor experiencia de usuario aos visitantes.
As cookies necesarias son absolutamente imprescindibles para que o sitio web funcione correctamente. Estas cookies garanten as funcionalidades básicas e as características de seguridade do sitio web, de forma anónima.
Outras cookies non categorizadas son aquelas que están a ser analizadas e que aínda non foron clasificadas nunha categoría.
As cookies de rendemento utilízanse para entender e analizar os índices de rendemento crave do sitio web, o que axuda a ofrecer unha mellor experiencia de usuario aos visitantes.